มีผื่นใสๆขึ้นใต้ราวนม มีอาการเจ็บเวลาโดน และเวลาจับรุ้สึกร้อน เกิดจากอะไรคะ
สวัสดีค่ะ การวินิจฉัยที่เป็นไปได้-งูสวัด มักขึ้นเป็นแถบตามการไปเลี้ยงของเส้นประสาทเช่นเอว แผ่นหลัง ต้นขา เป็นตุ่มน้ำบนพื้นสีแดง แสบและคัน มีอาการปวดแสบ ปวดร้อนได้มาก-อีสุกอีใส มักเป็นทั่วตัว เป็นตุ่มน้ำสีแดง อาจรวมเป็นกระจุกได้ ถ้าตอนสมัยเด็กไม่เคยเป็นจะไม่มีภูมิคุ้มกัน พอได้รับเชื้อในวัยผู้ใหญ่จะมีอาการได้-ผื่นผิวหนังอักเสบจากการสัมผัส เช่นสบู่ โลชั่น น้ำหอม-รูขุมขนอักเสบและมีการติดเชื้อร่วมด้วย เป็นตุ่มคล้ายเม็ดสิว-เชื้อราที่ผิวหนัง แต่มักจะเป็นปื้นผื่นแดงและคัน ไม่ค่อยมาด้วยตุ่มน้ำใสการให้ได้การวินิจฉัยที่แน่นอนจำเป็นต้องเห็นรอยโรคจริง ร่วมกับนำสารคัดหลั่งในตุ่มไปตรวจเพิ่มเติมการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดแล้วก่อให้เกิดความอับชื้น ยังไม่ควรเอายาอะไรไปทาเพราะยังไม่ทราบการวินิจฉัยหากตุ่มปวดแสบปวดร้อนมาก ตุ่มลุกลาม มีไข้ มีเลือดหรือหนองไหลจากตุ่ม ควรรีบไปพบแพทย์ทั่วไปหรือแพทย์ผิวหนัง